จริงๆไม่ได้กะมาร้านนี้เลย แต่เดินผ่านแล้วสะดุดตาเลยเดินเข้ามาดูสักหน่อย เห็นป้ายบอกว่ามีคาเฟ่อยู่ที่สวนข้างหลังด้วย เลยเดินแยบๆมาดูสักหน่อยละกัน

สำหรับที่ตั้งนะคะ ร้านตั้งอยู่บริเวณถนนตะนาวค่ะ เดินเข้ามาทางสี่แยกคอกวัว ไปทางศาลเจ้าพ่อเสือ ไม่น่าจะเกินสองร้อยเมตรนะคะ ปากซอยมีร้านกาแฟ unbranded cafe ตั้งอยู่ รีวิวไปแล้วเช่นกัน???? ในซอยเป็นซอยตัน มองเข้าไปก็เห็นแล้วค่ะ

จริงๆที่นี่น่าจะเป็นโฮสเทลให้นักท่องเที่ยวพักมากกว่าค่ะ เดินเข้ามาบรรยากาศมันสงบมากกก ตัวบ้านเป็นบ้านทรงไทยตะวันตกสีครีม ชั้นล่างเป็นแกลลอรี่ด้วยค่ะ สามารถเดินชมได้ แต่กุ๊กไก่เดินลัดมาทางด้านหลังค่ะเพราะป้ายข้างหน้าบอกว่าคาเฟ่อยู่ข้างหลังนี่นา บรรยากาศมันเงียบมากจนคิดว่าเอ๊ะ เรามาบุกบ้านใครรึเปล่า จนกระทั่งได้ยินเสียงพี่เจ้าของทักทายเลยโล่งใจ มาถูกทางแล้วเรา????????????

บริเวณสวนด้านหลังค่อนข้างเซอร์ไพรส์นิดนึงนะคะ ให้ความรู้สึกเหมือนหลุดมาคนละโลกเลยแฮะ ข้างหลังมีบ้านไม้สองหลัง สวนเล็กๆจัดที่นั่งไว้ ทั้งที่นั่งแบบแคร่ หรือจะแบบบาร์ก็มี เหมือนมาเยี่ยมบ้านคุณปู่คุณย่าที่ต่างจังหวัดยังไงยังงั้นเลยค่ะ

เมนูก็มีไม่มากเท่าไร มีแค่เมนูชา กาแฟ สมูทตี้นิดหน่อย ไม่มีพวกโกโก้หรือชอคโกแลตนะคะ กุ๊กไก่สั่งชามะลิมาหนึ่งที่(70 บาท) ส่วนคุณเพื่อนสั่งชาผลไม้(50 บาท)ค่ะ

นั่งดื่มด่ำบรรยากาศไปสักพัก คุณฝรั่งที่น่าจะเป็นเจ้าของด้วยก็มาเสิร์ฟ โอ้ว มาเป็นถาดเลยแฮะ มีขนมกลีบลำดวนให้ด้วย น่ารักจัง ชามะลิมาทั้งกาต้มเลยแฮะ ดูดีจัง เทออกมาแล้วมีดอกมะลิลอยอยู่ในแก้วด้วย แค่เห็นก็รู้สึกปลอดโปร่งแล้วค่ะจริงๆ รสชาติหอม อร่อย ทานได้เรื่อยๆเลยนะเนี่ยถ้ามีขนมด้วย ส่วนของคุณเพื่อนเสิร์ฟมาเป็นน้ำร้อน พร้อมซองชา ฉีกซองแล้วก็ลงไปแช่ก็ได้ทานแล้วค่ะ

นั่งจิบไปเรื่อยๆ เม้าท์เพลินกับคุณเพื่อนเป็นชั่วโมงเลยเพราะบรรยากาศมันดีมากกก ไม่มีใครเลยนอกจากกุ๊กไก่ คุณเพื่อนและเหล่าคุณพี่เจ้าของ???? ห้องน้ำก็มีให้เพราะเป็นโฮสเทลนี่เนอะ ชิลสุดๆ เติมน้ำร้อนได้อีกต่างหาก สบ๊ายยย

สรุปเลยแล้วกัน เป็นร้านชาที่ถูกใจมาก บรรยากาศสงบ อินดี้หน่อยๆ เหมาะแก่การพักผ่อน อยากหลบหนีชีวิตเมืองกรุงที่วุ่นวายเลยแหละค่ะ ราคาก็ไม่แพงด้วย เสียดายไม่มีขนมให้ทานเล่นด้วย พี่เจ้าของก็ใจดี ทักทาย ให้เติมน้ำร้อนได้ด้วย โอ๊ย แฮปปี้สุดๆ จนแทบไม่อยากออกมาเลยแหละค่ะ สัญญาว่าจะไปอีกแน่นอน!